En 1016 afitó les fronteres ente Navarra y el Condáu de Castiella, y empecipió un periodu de rellaciones cordiales ente dambos Estaos, facilitaes pol so matrimoniu con Munia, tamién conocida como Muniadona, fía del conde castellanu Sancho García. Desti matrimoniu nacieron Fernando (Fernandu I de Castiella), Gonzalo (Conde de Sobrarbe y Ribagorza) y les fíes Mayor y Jimena, reina de Llión al casase con Bermudo III.